ispedømmet 's-Hertogenbosch
Bispedømmet Breda
**Jan Liesen**, fullt navn **Johannes Wilhelmus Maria Liesen** (født 17. september 1960 i Oosterhout i provinsen Noord-Brabant i Nederland) er en nederlandsk katolsk teolog, biblisist og biskop av Breda.

Liv og virke
------------

### Bakgrunn

Jan Liesen er sønn av en bondefamilie. Mellom 1978 og 1983 studerte han ved presteseminaret i Kerkrade.

### Prest, professor

Den 15. juni 1984 ble Liesen presteviet av biskopen av Roermond, Joannes Gijsen, og så utnevnt til kapellan i menigheten *H. Johannes de Doper* i Eygelshoven. 

Ikke lenge etter ble han sendt for videreførende studier i Roma. Han studerte fra 1985 til 1990 ved Det pavelige bibelinstitutt i Roma og i Jerusalem og ble i 1998 doktor i bibelvitenskaper. Med en dissertasjon om Ben Sira fremla han en detaljert analyse av en sentral tekst (Sir 39,12-35) om «praktisk» visdom (som har stått seg i handling) og tematiserte dens «oppfordring til lovprisning av Gud».

Fra 1990 underviste han i nytestamentlig bibeleksegese, bibelteologi og i den hebraiske Bibel *(Biblia Hebraica)* ved «Groot-Seminarie» i abbediet Rolduc. Fra 1996 ble han også bibliotekar for dets vitenskapelige bibliotek. Han underviste også i den hebraiske Bibel og i bibeleksegese ved presteseminarene for bispedømmene Haarlem (2000–2003) og 's-Hertogenbosch (2001–2006). I 2004 ble han medlem av Den internasjonale teologkommisjon, en kommisjon tilknyttet Troskongregasjonen i Vatikanet.

### Biskop

Pave Benedikt XVI utnevnte ham samtidig med Robertus Gerardus Leonia Maria Mutsaerts i 2010 til hjelpebiskoper i bispedømmet ’s-Hertogenbosch - fader Liesen som titulærbiskop av *Tunnuna*. Biskopen av ’s-Hertogenbosch, Antoon Hurkmans, bispeviet ham den 18. september 2010; medkonsekrerende var biskop Franciscus Wiertz av Roermond og biskop Joseph Frans Lescrauwaet, M.S.C. hjelpebiskop i Haarlem.

Den 26. november 2011 utnevnte pave Benedikt XVI biskop Jan Liesen til biskop av Breda, et bispedømme som i det vesentligste dekker provinsene Zeeland og Noord-Brabant. Hans navn hadde da sirkulert en stund. Liesen etterfulgte der biskop Hans van den Hende, som ble forflyttet til bispedømmet Rotterdam. Den 28. januar 2012 fant hans installasjonsfeiring sted i *Sint-Antonius*katedralen i Breda.

I 2016 valgte de nederlandske biskoper ham til stedfortredende formann av Den nederlandske katolske bispekonferanse for en femårsperiode (til 2021).

Episkopalgenealogi
------------------

Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) \* bispeviet 1566
* Kardinal Girolamo Bernerio (1540–1611) \*1586
* Erkebiskop Galeazzo Sanvitale (1566–1622) \*1604
* Kardinal Ludovico Ludovisi (1595–1632) \*1621
* Kardinal Luigi Caetani (1595–1642) \*1622
* Kardinal Ulderico Carpegna (1595–1679) \*1630
* Kardinal Paluzzo Paluzzi Altieri degli Albertoni (1623–1698) \*1666
* Pave Benedikt XIII (1649–1730) \*1675
* Pave Benedikt XIV (1675–1758) \*1724
* Pave Klemens XIII (1693–1769) \*1743
* Kardinal Marcantonio Colonna (1724–1793) \*1762
* Kardinal Hyacinthe-Sigismond Gerdil (1718–1802) \*1777
* Kardinal  Giulio Maria della Somaglia (1744–1830) \*1788
* Kardinal Carlo Odescalchi (1785–1841) \*1823
* Kardinal Costantino Patrizi Naro (1798–1876) \*1828
* Kardinal Lucido Maria Parocchi (1833–1903) \*1871
* Pave Pius X (1835–1914) \*1884
* Pave Benedikt XV (1854–1922) \*1907
* Pave Pius XII (1835–1958) \*1917
* Kardinal Eugène-Gabriel-Gervais-Laurent Tisserant (1884–1972) \*1937
* Pave Paul VI (1897–1978) \*1954
* Biskop Joannes Gijsen (1932–2013) \*1973
* Biskop Joannes ter Schure (1922–2003) \*1984
* Biskop Antonius Lambertus Maria Hurkmans (1944–) \*1998
* Biskop *Johannes Wilhelmus Maria Liesen* (1960–) \*2010

Referanser
----------

1. ↑  Frank Ueberschaer: *Weisheit aus der Begegnung. Bildung nach dem Buch Ben Sira*. Walter de Gruyter, Berlin 2007, s. 22.
2. ↑  www.catholic-hierarchy.org liesen, lest 9. april 2022

Eksterne lenker
---------------

* (en) Johannes Liesen – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** LCCN **·** ISNI **·** BNF **·** BNF (data) **·** SUDOC **·** BNE
 |